ג'ון קירבי

ג'ון פרנסיס קירבי (באנגלית: John Francis Kirby; נולד ב-3 ביוני 1963) הוא אדמירל משנה לשעבר בצי האמריקאי אשר שימש מתאם לתקשורת אסטרטגית במועצה לביטחון לאומי של ארצות הברית ב מסוף מאי 2022 ועד ינואר 2025. בעבר שימש מזכיר העיתונות של הפנטגון בשנה וחצי הראשונות של ממשל ביידן ועבד כפרשן צבאי ודיפלומטי עבור CNN מ-2017 עד 2021. בין השנים 2015–2017 שימש דובר מחלקת המדינה של ארצות הברית בממשל אובמה.

 ראשית חייו וחינוך 
קירבי נולד ב-3 ביוני 1963 וגדל בסיינט פיטרסברג, פלורידה. הוא למד בבית הספר התיכון הקתולי סיינט פיטרסברג, וב-1985 סיים תואר ראשון בהיסטוריה באוניברסיטת דרום פלורידה  בטמפה. הוא בעל תואר שני ביחסים בין-לאומיים מאוניברסיטת טרוי  ובביטחון לאומי ולימודים אסטרטגיים ממכללת המלחמה של הצי.
ממוזער|ג'ון קירבי בתדריך העיתונאים היומי בבית הלבן כדובר המועצה לביטחון לאומי

 קריירה צבאית 
ימין|ממוזער|קירבי כמפקד המידע של צי ארצות הברית, 2012
קירבי החל את שירותו הצבאי בצי ארצות הברית בספטמבר 1986, לאחר שסיים את בית הספר לקצינים בתחנת הצי ניופורט, רוד איילנד. הוא הוסמך כקצין לוחמת שטח על סיפון פריגטת הטילים המונחים USS אוברי פיץ' לפני שהועבר לתפקיד קצין לענייני ציבור.

בתפקיד זה שימש קירבי על סיפון נושאת המטוסים USS פורסטל  ובצוות מפקד הצי השני של ארצות הברית על סיפונה של ספינת הפיקוד והשליטה הר ויטני.

בזמן שהותו בחוף העביר קירבי סיורים כמדריך ב, כקצין לענייני ציבור בטייסת הראווה והאווירובטיקה של הצי (בלו איינג'לס) והעורך הראשי של ירחון הדגל של הצי, . הוא גם שירת בצוותיהם של ראש הסגל של הצי, מפקד כוחות הצי באירופה, ראש המבצעים הימיים והעוזר המיוחד לענייני ציבור של יושב ראש המטות המשולבים. לאחר מכן שימש כסגן עוזר מזכיר ההגנה של ארצות הברית לפעולות תקשורת.

במאי 2012 הועלה קירבי הועלה לדרגת אדמירל משנה (מדרג נמוך) ושירת כראש המידע של הצי האמריקאי (CHINFO). בתפקיד זה הוא שימש כדובר הראשי של מחלקת הצי של ארצות הברית ושימש יועץ תקשורת אסטרטגי למזכיר הצי ולראש המבצעים הימיים.

 קריירה אזרחית 
 ממשל אובמה 
בדצמבר 2013 מונה קירבי, עדיין בזמן שירותו בצי, למזכיר העיתונות של הפנטגון על ידי מזכיר ההגנה של ארצות הברית, צ'אק הייגל. במאי 2014 הועלה לדרגת אדמירל משנה (מדרג עליון). באוקטובר 2014 תקף אותו הסנאטור הרפובליקני ג'ון מקיין על שטען כי ארצות הברית מנצחת במלחמתה נגד המדינה האסלאמית, וכינה אותו "אידיוט".

ב-22 באפריל 2015 הוכרז כי קירבי יהיה דובר מחלקת המדינה של ארצות הברית לאחר פרישתו מהצבא בהמשך השנה, וב-12 במאי 2015 מונה רשמית לתפקיד. במהלך כהונתו הגן קירבי על מבצע סופה נחרצת, התערבותה של קואליציית מדינות ערביות בראשות ערב הסעודית במלחמת האזרחים בתימן נגד החות'ים. הוא עזב את תפקידו בעקבות השבעתו של דונלד טראמפ לנשיא ארצות הברית ב-20 בינואר 2017.

 ממשל ביידן 
ב-14 בינואר 2021 מונה קירבי על ידי הנשיא ג'ו ביידן למזכיר העיתונות של הפנטגון. בזמן כהונתו הוא דברר את נסיגת כוחות ארצות הברית מאפגניסטן ב-2021 ואת מלחמת אוקראינה–רוסיה.

ב-19 במאי 2022 הודיע הבית הלבן כי קירבי יעזוב את הפנטגון ויצטרף כמתאם תקשורת אסטרטגית ל. בתפקיד זה עסק בנושאים רבים הקשורים בישראל, ביניהם הרפורמה המשפטית, המשא ומתן לנורמליזציה של יחסי ישראל–ערב הסעודית ומלחמת חרבות ברזל.ממוזער|קירבי עורך תדרוך עיתונאים ב לפני נסיגת ארצות הברית מאפגניסטן ב-2021קירבי נודע בדעותיו הליברליות. למשל, ב-11 במרץ 2021 גינה קירבי את עיתונאי פוקס ניוז טאקר קרלסון על כך שטען כי התאמות לשירות צבאי לנשים, בפרט תקנות הלבשת היריון ותספורות, מפחיתות את מוכנותם ויעילותם של הכוחות המזוינים של ארצות הברית. עם כניסתו לתפקיד דובר המועצה לביטחון לאומי הצהיר קירבי כי "זכויות להט"ב הן חלק ליבה ממדיניות החוץ של ארצות הברית".

 פרסים 
קירבי זכה בכמה וכמה מעיטורי הכוחות המזוינים של ארצות הברית, ביניהם מדליית השירות המצוין של הצי, מדליית השירות העילאי של מחלקת ההגנה, לגיון ההצטיינות, מדליית השירות הראוי לשבח (ארבע פעמים), מדליית הציון לשבח של השירות המשותף, מדליית הציון לשבח של הצי וחיל הנחתים (ארבע פעמים).ממוזער|קירבי, עם דרגתו כאדמירל משנה (מדרג נמוך), בתדריך כמזכיר העיתונות של הפנטגון, 2014

 חיים אישיים 
לקירבי ולאשתו דונה, גם היא יוצאת הצי, שני ילדים בוגרים.

 קישורים חיצוניים 

 פרופיל, באתר מחלקת ההגנה של ארצות הברית
 פרופיל, באתר מחלקת המדינה של ארצות הברית
 פרופיל, באתר צי ארצות הברית

 הערות שוליים 

קטגוריה:נשיאות ג'ו ביידן: אישים
קטגוריה:סגל CNN
קטגוריה:סגל מחלקת ההגנה של ארצות הברית
קטגוריה:דוברי מחלקת המדינה של ארצות הברית
קטגוריה:בוגרי אוניברסיטת דרום פלורידה
קטגוריה:בוגרי אוניברסיטת טרוי
קטגוריה:מלחמת חרבות ברזל: אישים
קטגוריה:אמריקאים שנולדו ב-1963